**ΦΥΛΛΟ ΕΡΓΑΣΙΑΣ - (Πώς περιγράφουμε ένα αντικείμενο) ΟΝΟΜΑ: ……………………………**

 **Ιωάννης Καποδίστριας. Ο πρώτος κυβερνήτης της Ελλάδας.**

«Το άγαλμα του κυβερνήτη: Πολλές φορές κατεβαίνοντας το δρόμο προς τη Γαρίτσα, στο τέλος της μεγάλης πλατείας της πόλης, τη Σπιανάδα, τα μάτια μας πέφτουν στο άγαλμα του πρώτου Κυβερνήτη της Ελλάδας. Με την επιβλητική και ήρεμη στάση του, το κάτασπρο άγαλμα δίνει στο μοναδικό σε χάρη και ομορφιά τοπίο τη σφραγίδα της μεγαλοπρέπειας. Με υψωμένο το δεξί του χέρι ο μαρμαρένιος Καποδίστριας δείχνει το δρόμο στο αναγεννημένο Έθνος. Ο ανδριάντας είναι τοποθετημένος σε ψηλό βάθρο ύψους 3 μ. και συνολικού ύψους 5.20 μ. Η κατάσταση στην οποία βρίσκεται σήμερα είναι καλή. Το σώμα στηρίζεται στο αριστερό πόδι, ενώ το δεξιό είναι ελαφρά προτεταμένο προς τα εμπρός. Η στάση και η θέση του χεριού του τον παρουσιάζει να αγορεύει».

**Σημειώστε για όσα νομίζετε ότι αναφέρονται ένα + και ένα – για όσα νομίζετε ότι δεν έχουν γραφεί στην παραπάνω περιγραφή.**

* Πού βρίσκεται …………
* Πώς το λένε …………..
* Πώς είναι (γενική εντύπωση, δηλ. πώς μας φαίνεται, σχήμα, μέγεθος, χρώμα) ………..
* Περιγραφή από έξω προς τα μέσα ……………
* Πώς το απέκτησα (αν είναι δικό μου) ……………..
* Πώς είναι φτιαγμένο, από τι υλικά …………………
* Πώς χρησιμοποιείται ………………
* Περιστατικά σχετικά μ’ αυτό ……………..
* Συναισθήματα και σκέψεις για όλα τα παραπάνω ………….

**Χρησιμοποιούμε**

* Ενεστώτα
* Επίθετα και επιθετικούς προσδιορισμούς
* Τοπικούς προσδιορισμούς

**Υπογραμμίστε τα ρήματα του κειμένου. Είναι όλα σε χρόνο** ………………………..

**Μετατρέψτε τα ρήματα από το παρόν στο παρελθόν (παρατατικός) και στο μέλλον (εξ. Μέλλοντας)**

|  |  |  |
| --- | --- | --- |
|  **ΠΑΡΑΤΑΤΙΚΟΣ** |  **ΕΝΕΣΤΩΤΑΣ** |  **ΕΞ. ΜΕΛΛΟΝΤΑΣ** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**(Πώς αφηγούμαστε μια ιστορία) – Ο Λεωνίδας, η Λήδα … και ο πράσινος παπαγάλος**

Το ταξίδι της γιαγιάς στην Πόλη έγινε το 1961, τότε που ακόμα ήταν εκεί πολλοί Έλληνες.

Που λέτε … ο ήλιος κόντευε να δύσει, καθώς μπαίναμε απ’ την εθνική οδό. Οι ακτίνες του σκορπούσαν χρυσάφια στους μιναρέδες, στις στέγες των σπιτιών και στην απέναντι ακτή, που ήταν η Χρυσούπολη. Πορτοκαλιά και μαβιά χρώματα στα τζαμιά, που άστραφταν και να στο βάθος η Αγία Σοφία… Τακ! Έκανε η καρδιά μου. Όλοι μας κοντανασάναμε κοιτάζοντας αχόρταγα. Σαν ψέματα μας φαινόταν. Όλα όσα είχαμε διαβάσει και φανταστεί, να τα τώρα μπροστά μας. Αυτή τη θέα δε θα την ξεχάσω…

 Θυμάμαι το απόγευμα το τσάι που ήπια στη Θεραπειά, στο Ερμιγιάν. Τις κούπες και τα ασημένια μικρά κουταλάκια. Κάτω ο Βόσπορος να οργώνεται απ’ τα καραβάκια.

 Την άλλη μέρα βρεθήκαμε στην Αγιά Σοφιά. Ήταν το τέλος. Στάθηκα στην αρχή του μεγάλου κλίτους. Να έχω μια ολική εικόνα του ναού. Ένιωθα πολύ μικρούλα… Μετά σταμάτησα κάτω από τον μεγάλο θόλο. Το φως χυνόταν σαν καταρράκτης από τα πολλά παράθυρά του.

 Προσπαθούσα να τον αναπαραστήσω με όλον εκείνο τον πλούτο που είχε κάποτε. Πραγματικά θα ήταν κάτι το μεγαλειώδες και το συγκλονιστικό.

 Σε μια κολόνα ψηλά, είδα το αποτύπωμα απ’ την παλάμη του Μωάμεθ του Πορθητή, που μ’ αυτό διέταξε το σταμάτημα της μεγάλης σφαγής και λεηλασίας την τρίτη μέρα της Αλώσεως.

**Βρείτε έναν τίτλο για το κείμενο**

( Να αναφέρεται στο θέμα, να κεντρίζει το ενδιαφέρον, να είναι σύντομος και περιεκτικός, να παρακινεί τον αναγνώστη να το διαβάσει)

……………………………………………………………………………………………………………..

**Σημειώστε για όσα νομίζετε ότι αναφέρονται ένα + και ένα – για όσα νομίζετε ότι δεν έχουν γραφεί στην παραπάνω περιγραφή.**

* Πού και πότε συμβαίνουν τα γεγονότα της ιστορίας …………………
* Ποιο είναι το κεντρικό πρόσωπο της ιστορίας ……………………
* Ποια άλλα πρόσωπα συμμετέχουν ………………..
* Με ποιο γεγονός ξεκινά η ιστορία …………………..
* Με ποια γεγονότα ή πράξεις συνεχίζεται …………..
* Πού τελειώνει η ιστορία ………………..
* Τι σκέφτονται και τι αισθάνονται τα πρόσωπα για ό,τι συνέβη ……………..

**Χρησιμοποιούμε**

* Χρόνους του παρελθόντος (παρατατικό, αόριστο αλλά και ιστορικό ενεστώτα)
* Χρονικές και αιτιολογικές προτάσεις
* Χρονικούς συνδέσμους, επιρρήματα ή φράσεις
* Ρήματα δράσης
* Ουσιαστικά και επίθετα στις περιγραφές

**Σημειώστε τους προσδιορισμούς χρόνου του κειμένου.**

**Ουσιαστικά Χρονικές προτάσεις Επιρρήματα**

**…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………**